Forțele de operațiuni speciale ale Ucrainei au distrus cu drone lansatorul unui sistem rusesc de rachete antiaeriene Buk în Sumî, relatează Ukrainska Pravda.
Operatorii SOP au reperat sistemul de rachete Buk-M1 pe frontul din Sumî și l-au atacat cu drone.
„Rușii au încercat fără succes să stingă incendiul și să salveze echipamentul. Lovitura a distrus TEL, care conținea șase rachete și a deteriorat radarul sistemului Buk-M1”, a spus serviciul de presă al Forțelor de Operațiuni Speciale ale Ucrainei.
Sistemul de apărare antiaeriană Buk este conceput, în special, pentru a lovi avioane, rachete balistice tactice și de aviație, precum și ținte de terestre.
Pe 30 aprilie, Forțele de Operațiuni Speciale au raportat distrugerea a două sisteme de rachete antiaeriene Buk rusești pe frontul Sumî.
Se estimează că Rusia avea în arsenalul său cel puțin 440 de sisteme Buk înainte de declanșarea invaziei în Ucraina, deși numărul lor nu este cunoscut cu exactitate. Ele au intrat în serviciul forțelor armate sovietice în 1980 și au trecut de atunci prin diferite stadii de modernizare.
Reamintim că același sistem Buk a fost folosit pentru a lovi zborul MH17 al companiei Malaysian Airlines, care efectua cursa Amsterdam - Kuala Lumpur și s-a prîbusit în iulie 2014 în estul Ucrainei, probabil la ordinul fostului comandant rus Igor Ghirkin.